အရပ်သား ၈ဦး သေဆုံးခဲ့သည့် ဖာပွန်မြို့ ဘုန်းကြီးကျောင်း ဗုံးကြဲခံရမှု
Channel: Myanmar Now News
Date: 2024-04-02

အရပ်သား ၈ဦး သေဆုံးခဲ့သည့် ဖာပွန်မြို့ ဘုန်းကြီးကျောင်း ဗုံးကြဲခံရမှု
-----------
ကရင်ပြည်နယ်၊ ဖာပွန်မြို့နယ်ရှိ ဗုဒ္ဓဘာသာ ဘုန်းတော်ကြီးကျောင်းတစ်ကျောင်းကို စစ်ကောင်စီတပ်က မတ်လ ၃၁တွင် ဗုံးကြဲတိုက်ခိုက်သဖြင့် အရပ်သား ၈ ဦးသေဆုံးကြောင်း Free Burma Rangers (FBR) အဖွဲ့ထံမှသိရသည်။

ဗုံးကြဲခံရသည့် ဘုန်းကြီးကျောင်းသည် ဖာပွန်မြို့တွင်းတစ်နေရာမှ ဘုန်းကြီးကျောင်းဖြစ်ပြီး ယွန်းစလင်းမြစ်ကူးတံတားနှင့် မီတာရာဂဏန်းသာ ဝေးသည်ဟု  FBRအဖွဲ့ တည်ထောင်သူ ဒေးဗစ်ယူဘန့်က  Myanmar Now ကို ပြောသည်။ 

အဆိုပါဘုန်းကြီးကျောင်းထဲ၌ အရပ်သား ၂၀၀ ခန့်ခိုလှုံနေကြောင်းသိရသည်။

စစ်လေယာဉ်သည် မတ်လ ၃၁ ရက် နံနက် ၁၀း ၅၀ ခန့်တွင် ဗုံးကြဲသွားခြင်းဖြစ်ကြောင်း၊ ဗုံးက ဘုန်းကြီးကျောင်းကို တိုက်ရိုက်မထိသဖြင့် လူ ၈ ဦးသာ သေဆုံးခြင်းဖြစ်ကြောင်း ၎င်းက ရှင်းပြသည်။

သတင်း၊ တည်းဖြတ် - စောရယ်၊ ဟန်သစ်